Միրոսլավ Տիխի

**Միրոսլավ Տիխի** (; Կիև, Մորավիա, 12 ապրիլի 2011), չեխ նկարիչ, լուսանկարիչ։

Ինքն էր պատրաստում լուսանկարչական ապարատներ և օբյեկտիվներ ձեռքի տակ եղած միջոցներից. հղկում էր ինքնաշեն ոսպնյակները ծխախոտի մոխրով և ատամի մածուկով։ Քննադատների խոսքերով, նրա աշխատանքներին բնորոշ է «զգայականության ազատագրումը»։

## Կենսագրություն
Միրոսլավ Տիխին ծնվել է 1926 թվականին Նետչիցե գյուղում (այժմ՝ Կիև): Նա եղել է ինքնամփոփ երեխա, ով լավ է սովորել դպրոցում: Սովորել է Պրահայի կերպարվեստի ակադեմիայում, հեռացվել է 1948 թվականի ամռանը՝ հավանաբար անձնական և քաղաքական պատճառներով: 1950-ականներին նկարել է Պիկասոյի, Սեզանի և Մատիսի ոճով, հետևել է կուբիստների և իմպրեսիոնիստների միտումներին: Նման աշխատանքների նրա վերջին ցուցադրությունը տեղի է ունեցել Բրնոյում երիտասարդ չեխոսլովակ նկարիչների հավաքական ցուցահանդեսում (Umění mladých umělců Československa): Այնուհետև նա սկսեց զբաղվել բացառապես նկարչությամբ և կանանց թեմայով:

Լուսանկարչությանը Միրոսլավը դիմեց 1970-ական թվականներին, երբ նրան ստիպեցին իր արվեստանոցը ընտանեկան առանձնատանը վերածել հավաքական արհեստանոցի: Տիխին այսպես էր բացատրում լուսանկարչության ժանրին անցնելը. «Նկարները նկարված էին, գծանկարները՝ գծված: Ի՞նչ էր մնում անել: Ես փնտրում էի ինչ-որ այլ բան: Եվ լուսանկարչության շնորհիվ ես գտա նորը, մի ամբողջ նոր աշխարհ»:

Նա ինքն էր պատրաստում խոշորացույցներ տարբեր սարքավորումների մասերից, մետաղական դետալներից, օգտագործում էր հեռադիտակների ոսպնյակներ և այլն:

1985 թվականին Տիխին դադարեց զբաղվել լուսանկարչությամբ և կրկին կենտրոնացավ նկարչության վրա: Նրա ստեղծագործությունների հավաքածուն ներառում է 100-ից 200 յուղաներկ նկար և հսկայական քանակությամբ գծանկարներ: Ինչպես իր լուսանկարների դեպքում, անցյալում նա ոչնչացրել է իր աշխատանքների անհայտ քանակություն:

## Ոճ
Նրա լուսանկարների թեման գրեթե բացառապես կանանց պատկերներն են, որոնց Տիխին հանդիպել է Կիյովի փողոցներում կամ լողավազանում։ Նա նաև լուսանկարներ է արել իր քաղաքի և անկենդան բնության։ Խնայողության համար նա ընտրում էր 60 մմ ժապավենի ձևաչափ, որը կտրում էր կիսով չափ։ Ինչպես Յան Սաուդեկը, նա իր լուսանկարները ռետուշ էր անում մատիտով։

Տիխին լուսանկարում էր գաղտնի, որպես վուայերիստ. հարմար պահին արագ հանում էր սվիտերի տակ թաքցրած լուսանկարչական ապարատը և լուսանկարում էր՝ առանց տեսարանափնտրիչին նայելու, այդպիսով «հասցնելով բռնել ծիծեռնակին թռիչքի մեջ»։ Լուսանկարման այս ձևը բացատրում է Տիխիի ոճը՝ թույլ էքսպոնացված լուսանկարներ, քիչ հստակ, հսկայական քանակությամբ նեգատիվներ։ Նա բացատրում էր. «Ես նորմա ունեի՝ բավարար քանակությամբ կադրեր օրվա մեջ, նորմա ամեն օրվա համար, բոլոր տասնհինգ տարիների համար։ Իսկ երբ ես կատարեցի իմ պլանը, ես կանգ առա»։ Նա դադարեց լուսանկարել 1990-ականների սկզբին։

## Հայտնիություն
Հայրենի քաղաքում Միրոսլավի մասին ասում էին, որ նա «խելագարից լավն էր, բայց պարզ վուայերիստից վատը», քանի որ նա լուսանկարչությունն օգտագործում էր որպես վարագույր իր հոգեկան շեղման համար։ Նրա աշխատանքները, որոնք լայն հանրությանը ներկայացվեցին Ռոման Բաքսբաումի (Roman Buxbaum) կողմից 1990-ականների վերջին, արագորեն հայտնի դարձան Եվրոպայում. առաջին անհատական ցուցահանդեսը տեղի ունեցավ 2004 թվականին Սևիլիայի փառատոնում, այնուհետև՝ սեփական հետահայաց ցուցահանդեսը Ցյուրիխի Կունստհաուսում 2005 թվականին և անհատական ցուցահանդես Չեխիայում՝ ուղեկցվելով Մայքլ Նայմանի համերգով։ Միրոսլավ Տիխին ցուցադրվել է «Հանդիպումներ Արլում» փառատոնում 2005 թվականին, որտեղ հաղթել է «Տարվա հայտնագործություն» անվանակարգում։

## Միրոսլավ Տիխին Ռուսաստանում
* 2012 թվականի մարտին Մոսկվայի Մուլտիմեդիա Արտ թանգարանում տեղի է ունեցել Միրոսլավ Տիխիի լուսանկարների խոշոր ցուցահանդես՝ «Միրոսլավ Տիխի։ Վատ տեսախցիկով նկարիչը» վերնագրով։

## Մեջբերումներ
* «Բերոուզի և Տիխիի աշխատանքներում լեզվի և պատկերի քայքայումը նմանվում է նրան, թե ինչպես է լեզուն աղավաղում մաքուր հաղորդակցության մասին իդեալական պատկերացումները»՝ Քլինթ Բըրնհեմ։

## Ծանոթագրություններ

## Արտաքին հղումներ

* M.Tichý — starý mládenec
* Jihomoravske venuse — South Moravian Venuses — video (2010—2011)
* Как фотоаппараты, собранные из хлама, прославили фотографа-бродягу: Мирослав Тихий
Կատեգորիա:Չեխ նկարիչներ
Կատեգորիա:20-րդ դարի նկարիչներ